ПРОТОКОЛ № 08
от заседание на Комисия по дисциплинарните производства
на Висшия съдебен съвет,
проведено на 01 март 2016 г.

Днес, 01 март 2016 г., вторник, oт 10:00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА
ЯСЕН ТОДОРОВ
МИХАИЛ КОЖАРЕВ

ОТСЪСТВА: Милка Итова

От администрацията на ВСС: 
Васил Михов – директор на дирекция „Дисциплинарна дейност”.

	Заседанието протече при следния дневен ред:

1.	Предложение от Георги Кацаров – административен ръководител-районен прокурор на Районна прокуратура гр. Пазарджик, за налагане на дисциплинарно наказание на Силвана Стоянова Лупова – прокурор в Районна прокуратура гр. Пазарджик.
2.	Заповед РП № 16/15.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Надежда Белчева Белчева – прокурор в Районна прокуратура гр. Стара Загора.
3.	Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2016 г. - 29.02.2016 г.
4.	Заповеди по чл. 327 от ЗСВ, издадени от некомпетентен орган.

По дневния ред

1.	ОТНОСНО: Предложение от Георги Кацаров – административен ръководител-районен прокурор на Районна прокуратура гр. Пазарджик, за налагане на дисциплинарно наказание на Силвана Стоянова Лупова – прокурор в Районна прокуратура гр. Пазарджик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Отлага разглеждането за следващо заседание на Комисията.
1.2. Да се изиска от районния прокурор на Районна прокуратура гр. Пазарджик справка за натовареността на прокурорите в Районна прокуратура гр. Пазарджик за периода от 01.01.2015 г. до 31.12.2015 г. 
1.3.	Да се поканят за изслушване в заседанието на комисията, което ще се проведе на 15 март 2016 г., Георги Кацаров – административен ръководител-районен прокурор на Районна прокуратура и Силвана Стоянова Лупова – прокурор в Районна прокуратура гр. Пазарджик.

2.	ОТНОСНО: Заповед РП № 16/15.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Надежда Белчева Белчева – прокурор в Районна прокуратура гр. Стара Загора.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение Заповед РП № 16/15.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Надежда Белчева Белчева – прокурор в Районна прокуратура гр. Стара Загора и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3.	ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2016 г. - 29.02.2016 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.02.2016 г. - 29.02.2016 г.

4.	ОТНОСНО: Заповеди по чл. 327 от ЗСВ, издадени от некомпетентен орган.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.	 Председателят на Комисията да  постави въпроса за обсъждане на работно заседание на Висшия съдебен съвет.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА